En meget stor (lengde 50-100 millimeter) og kraftig bille. Kroppen er ganske bred og flatrygget. Hannene har et gaffelformet pannefremspring og oppstående kjøler på sidene av hodet. Beina er nokså lange og kraftige, svarte, leggene (tibiae) nokså brede, hos hunnen med to skarpe pigger på yttersiden. På mellom- og bakbeina har leggene en tett hårkam på innersiden. Hodet og pronotum har okergul grunnfarge, sistnevnte med to par svarte lengdestriper, slik skiller den seg fra de andre -artene der grunnfargen er hvit. Scutellum er langt, smalt og hvitt. Dekkvingene er hvite med en svart skulderflekk.